pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองรัดเกล้าฯ เผย วันนี้วันสุดท้ายของ การประชุมสมัชชาสิ่งแวดล้อมแห่งสหประชาชาติ สมัยที่ 6 อีกก้าวสำคัญของไทยสู่การรับมือกับความท้าทายปัญหาด้านสิ่งแวดล้อม
วันศุกร์ที่ 1 มีนาคม 2567
01/03/2567
รองรัดเกล้าฯ เผย วันนี้วันสุดท้ายของ การประชุมสมัชชาสิ่งแวดล้อมแห่งสหประชาชาติ สมัยที่ 6 อีกก้าวสําคัญของไทยสู่การรับมือกับความท้าทายปัญหาด้านสิ่งแวดล้อม
รองรัดเกล้าฯ เผย วันนี้วันสุดท้ายของ การประชุมสมัชชาสิ่งแวดล้อมแห่งสหประชาชาติ สมัยที่ 6 อีกก้าวสําคัญของไทยสู่การรับมือกับความท้าทายปัญหาด้านสิ่งแวดล้อม
วันนี้ (1 มีนาคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เผยว่า ร่างปฏิญญาระดับรัฐมนตรีสําหรับการประชุมสมัชชาสิ่งแวดล้อมแห่งสหประชาชาติ สมัยที่ 6 (ร่างปฏิญญาระดับรัฐมนตรีฯ) และร่างแถลงการณ์ระดับสูง High-Level Statement on Plastic Pollution, including in the Marine Environment ได้รับมติเห็นชอบในหลักการ จากที่ประชุมคณะรัฐมนตรีเมื่อวันที่ 27 กุมภาพันธ์ 2567 ที่ผ่านมา โดยจะมีการรับรองร่างปฏิญญาระดับรัฐมนตรีฯ และร่างแถลงการณ์ระดับสูงฯ ในการประชุมสมัชชาสิ่งแวดล้อมแห่งสหประชาชาติ สมัยที่ 6
รองโฆษกประจําสํานักนายกรัฐมนตรีกล่าวว่า การประชุมสมัชชาสิ่งแวดล้อมแห่งสหประชาชาติ สมัยที่ 6 ในหัวข้อหลัก “การดําเนินการพหุภาคีที่มีประสิทธิภาพ ครอบคลุม และยั่งยืน เพื่อรับมือกับการเปลี่ยนแปลงสภาพภูมิอากาศการสูญเสียความหลากหลายทางชีวภาพ และมลพิษ” จัดขึ้นระหว่างวันที่ 26 กุมภาพันธ์ - 1 มีนาคม 2567 ณ สํานักงานใหญ่โครงการสิ่งแวดล้อมแห่งสหประชาชาติ กรุงไนโรบี สาธารณรัฐเคนยา เพื่อเตรียมความพร้อม และระดมความมุ่งมั่นจากทุกภาคส่วนในการร่วมกันแก้ไขวิกฤติด้านสิ่งแวดล้อม
โดยในการประชุมจะมีการรับรองร่างปฏิญญาระดับรัฐมนตรีฯ และร่างแถลงการณ์ระดับสูงฯ ดังนี้
- ร่างปฏิญญาระดับรัฐมนตรีฯ มีเป้าหมายเพื่อรับมือกับความท้าทายปัญหาด้านสิ่งแวดล้อมทั่วโลก รวมถึงการเปลี่ยนแปลงสภาพภูมิอากาศ การสูญเสียความหลากหลายทางชีวภาพ มลพิษ และการตัดไม้ทําลายป่า อย่างมีประสิทธิผล ครอบคลุม และยั่งยืน
- ร่างแถลงการณ์ระดับสูงฯ ซึ่งเสนอโดยสาธารณรัฐสิงคโปร์ มีเป้าหมายเพื่อแสดงให้เห็นถึงความร่วมมือและการมีส่วนร่วมที่แข็งแกร่งของภูมิภาคในการสนับสนุนและส่งเสริมความพยายามระดับโลกในเรื่องมลพิษจากพลาสติก
“รัฐบาตระหนักถึงความสําคัญในการรับมือกับความท้าทายปัญหาด้านสิ่งแวดล้อม รวมถึงการเปลี่ยนแปลงสภาพภูมิอากาศ ซึ่งความร่วมมือและการมีส่วนร่วมที่แข็งแกร่งของภูมิภาคในการสนับสนุนและส่งเสริมความพยายามระดับโลก เพื่อยกระดับและมุ่งสู่เป้าหมายของประเทศและพันธกรณีระหว่างประเทศร่วมกันในการพัฒนาที่ยั่งยืน” รองรัดเกล้าฯ กล่าว
รัฐบาลไทย-ข่าวทำเนียบรัฐบาล-ชาวนาชัยนาทเฮ ! ‘รมช.อนุชา’ มอบเงินค่าฝากเก็บและรักษาคุณภาพข้าว
วันศุกร์ที่ 1 มีนาคม 2567
ชาวนาชัยนาทเฮ ! ‘รมช.อนุชา’ มอบเงินค่าฝากเก็บและรักษาคุณภาพข้าว
ชาวนาชัยนาทเฮ ! ‘รมช.อนุชา’ มอบเงินค่าฝากเก็บและรักษาคุณภาพข้าว 5.5 ล้านบาท 731 ราย ตามมาตรการรักษาเสถียรภาพราคาข้าวเปลือก 2566/67
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานพิธีมอบเงินค่าฝากเก็บรักษาคุณภาพข้าว ให้กับสมาชิกและเกษตรกรทั่วไป “โครงการสินเชื่อชะลอการขายข้าวเปลือกนาปี ปีการผลิต 2566/67” ณ สํานักงานสหกรณ์การเกษตรมโนรมย์จํากัด อ.มโนรมย์ จ.ชัยนาท ว่า ตามที่คณะรัฐมนตรีมีมติเห็นชอบมาตรการรักษาเสถียรภาพราคาข้าวเปลือกปีการผลิต 2566/67 เมื่อวันที่ 7 พฤศจิกายน 2566 ประกอบด้วย โครงการสินเชื่อชะลอการขายข้าวเปลือกนาปี ปีการผลิต 2566/67 เพื่อเสริมสภาพคล่องในการใช้จ่าย และช่วยให้เกษตรกรมีเงินทุนหมุนเวียนระหว่างชะลอการขายข้าว โดยไม่ต้องเร่งขายข้าวเปลือกในช่วงที่ผลผลิตออกสู่ตลาดจํานวนมากแก้ปัญหาราคาตกต่ํา เป็นการดูดซับปริมาณข้าวออกสู่ตลาด และโครงการสินเชื่อเพื่อรวบรวมข้าวและสร้างมูลค่าเพิ่มโดยสถาบันเกษตรกรปีการผลิต 2566/67 เพื่อสนับสนุนสหกรณ์การเกษตร ชุมนุมสหกรณ์การเกษตร กลุ่มเกษตรกร วิสาหกิจชุมชนและศูนย์ข้าวชุมชนที่ประกอบธุรกิจรวบรวมข้าวจากเกษตรกรสมาชิก และเกษตรกรทั่วไปได้มีเงินทุนหมุนเวียนเพียงพอในการดําเนินธุรกิจ
โดยสหกรณ์การเกษตรมโนรมย์ จํากัด ได้เข้าร่วมโครงการสินเชื่อชะลอการการขายข้าวเปลือก จํานวน 731 ราย จํานวนข้าวเปลือก 11,111 ตัน มูลค่า 137,570,804 ทําให้สมาชิกสหกรณ์และเกษตรกรทั่วไปได้รับค่าฝากเก็บรักษาคุณภาพข้าว จํานวน 5,555,500 บาท ในวันนี้ อีกทั้งเข้าร่วมโครงการสินเชื่อรวบรวมข้าวและสร้างมูลค่าเพิ่มโดยสถาบันเกษตรกร รวบรวมข้าวเปลือกจากสมาชิกสหกรณ์และเกษตรกรทั่วไป จํานวนข้าวเปลือก 101,983 ตัน มูลค่า 1,094,714,000 บาท และได้จําหน่ายข้าวเปลือกที่รวบรวมได้ 80,183 ตัน เป็นมูลค่า 823,314,000 บาท โดยมีภาคเอกชนเป็นพันธมิตรในการค้าขับเคลื่อนงานแบบบูรณาการร่วมกัน ทั้งนี้ รมช.อนุชา ได้กล่าวแสดงความชื่นชม สหกรณ์การเกษตรมโนรมย์ จํากัด ที่สามารถเป็นพึ่งของสมาชิกสหกรณ์และเกษตรกรทั่วไปได้เป็นอย่างดีตลอดมา และได้ขับเคลื่อนการดําเนินงานต่าง ๆ ของรัฐบาลที่เป็นประโยชน์ต่อพี่น้องเกษตรกรมาอย่างต่อเนื่อง เพื่อพัฒนาคุณภาพชีวิต เพิ่มความมั่นคงในการประกอบอาชีพสามารถช่วยให้พี่น้องเกษตรกรมีรายได้เพิ่มขึ้น
“รัฐบาล กระทรวงเกษตรและสหกรณ์ให้ความสําคัญกับการยกระดับคุณภาพชีวิตของเกษตรกรให้ดีขึ้น ซึ่งเชื่อมั่นว่ามาตรการดังกล่าวนี้ จะเป็นการช่วยเหลือพี่น้องชาวนา และเป็นการรักษาเสถียรภาพราคาข้าวเปลือก เพื่อให้เกษตรกรรวมทั้งสถาบันเกษตรกรได้ชะลอการขายข้าวเปลือกเอาไว้ก่อนเพื่อรอราคาไม่ต้องรีบขายไปพร้อมกัน ป้องกันราคาข้าวตกต่ํา นอกจากนี้ กระทรวงเกษตรและสหกรณ์ ยังได้เดินหน้าขับเคลื่อนนโยบายสําคัญคือ การลดต้นทุนการผลิต โดยเร่งศึกษาโครงการปุ๋ยคนละครึ่ง อีกทั้ง ได้มีการเปิดตัวสายพันธุ์ข้าว 10 สายพันธุ์ใหม่ เพื่อให้พี่น้องชาวนาได้รับผลผลิตเพิ่มขึ้นจากการใช้พันธุ์ข้าวพันธุ์ใหม่ ที่ให้ผลผลิตต่อไร่สูง ลดความเสียหายจากการทําลายของโรค และแมลงศัตรูข้าว สามารถลดต้นทุนการผลิตข้าว ทั้งหมดนี้ตอบโจทย์นโยบายลดต้นทุนการผลิตของรัฐบาลและกระทรวงเกษตรฯ และเป็นสิ่งที่ผมอยากเห็นพี่น้องชาวนาไทยได้หลุดพ้นจากความยากจน มีชีวิตความเป็นอยู่ที่ดีขึ้น“ รมช.อนุชา ย้ํา
รัฐบาลไทย-ข่าวทำเนียบรัฐบาล-​รัฐบาลห่วงเด็กจมน้ำช่วงปิดเทอม แนะพ่อแม่ ผู้ปกครองดูแลลูกหลานอย่างใกล้ชิด ขอความร่วมมือชุมชนร่วมกันเฝ้าระวัง หากต้องการความช่วยเหลือโทร 1669
วันศุกร์ที่ 1 มีนาคม 2567
01/03/2567
​รัฐบาลห่วงเด็กจมน้ําช่วงปิดเทอม แนะพ่อแม่ ผู้ปกครองดูแลลูกหลานอย่างใกล้ชิด ขอความร่วมมือชุมชนร่วมกันเฝ้าระวัง หากต้องการความช่วยเหลือโทร 1669
​รัฐบาลห่วงเด็กจมน้ําช่วงปิดเทอม แนะพ่อแม่ ผู้ปกครองดูแลลูกหลานอย่างใกล้ชิด ขอความร่วมมือชุมชนร่วมกันเฝ้าระวัง หากต้องการความช่วยเหลือโทร 1669
วันที่ 1 มีนาคม 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ในช่วงนี้หลาย ๆ โรงเรียนใกล้ปิดภาคเรียนแล้ว สิ่งที่น่ากังวลคือ เมื่อเด็กนักเรียนหยุดอยู่บ้าน อาจไม่มีผู้ดูแลเด็กเหมือนกับช่วงที่ไปโรงเรียน อาจชักชวนกันไปเล่นน้ําตามแหล่งน้ําธรรมชาติแล้วเกิดพลัดตก ลื่น หรือจมน้ําเสียชีวิตได้ ฝากเตือนผู้ปกครอง หรือผู้ดูแลเด็ก ไม่ควรปล่อยให้เด็กเข้าถึงแหล่งน้ําได้เองตามลําพัง เพราะอาจจะเกิดเหตุการณ์ไม่คาดคิด เด็กอาจจมน้ําเสียชีวิตได้
ขอให้พ่อ-แม่ ผู้ปกครองดูแลบุตรหลานอย่างใกล้ชิด ที่สําคัญคือไม่ควรปล่อยเด็กเล่นน้ําตามลําพังแม้จะเป็นแหล่งน้ําใกล้บ้านหรือที่คุ้นเคยก็ตาม หากพาเด็กไปประกอบอาชีพใกล้แหล่งน้ําควรให้เด็กอยู่ในระยะที่แขนเอื้อมถึงตัวเด็ก ขอความร่วมมือชุมชนมีส่วนร่วมในการแก้ไขปัญหาในพื้นที่ป้องกันเด็กจมน้ํา เฝ้าระวัง สํารวจแหล่งน้ําเสี่ยงในชุมชน ติดตั้งป้ายแจ้งเตือน พร้อมทั้งจัดหาอุปกรณ์ช่วยคนตกน้ําที่เป็นวัสดุท้องถิ่นลอยน้ําได้ไว้หากเกิดเหตุฉุกเฉิน ในส่วนของสถานที่ท่องเที่ยวที่เป็นแหล่งน้ําและทะเล ผู้ให้บริการ หน่วยงานท้องถิ่นควรจัดให้มีเจ้าหน้าที่ชีวพิทักษ์ (Lifeguard) ดูแลตลอดเวลา
นายคารม กล่าวถึง แนวทางการป้องกันการจมน้ําสําหรับเด็กเล็ก และกลุ่มเด็กโต มีดังนี้ สําหรับเด็กเล็ก อายุต่ํากว่า 5 ปี แนะนําใช้มาตรการ “อย่าใกล้ อย่าเก็บ อย่าก้ม” ดังนี้ 1.อย่าเข้าใกล้ แหล่งน้ํา เพราะอาจลื่นพลัดตกลงไปในน้ํา 2.อย่าเก็บ สิ่งของที่ตกลงไปในน้ําด้วยตนเอง ต้องให้ผู้ใหญ่ช่วยเก็บ 3.อย่าก้ม หรือชะโงกลงไปในแหล่งน้ํา ตุ่มน้ํา ถังน้ํา เพราะอาจหัวทิ่มลงไปในน้ําได้ ส่วนกลุ่มเด็กโต เน้นห้ามไปเล่นน้ํากันเองตามลําพัง หากพบเห็นคนตกน้ํา ไม่ควรกระโดดลงไปช่วยเพราะอาจจะถูกกอดรัดจากผู้ประสบภัย และอาจจมน้ํา และเสียชีวิตไปพร้อมกัน ควรใช้มาตรการ “ตะโกน โยน ยื่น” ดังนี้ 1.ตะโกน: คือ เรียกให้คนมาช่วย ขอความช่วยเหลือ และโทรแจ้งทีมแพทย์กู้ชีพ 1669 หรือ รพ.ใกล้เคียง 2.โยน: คือ การโยนอุปกรณ์ที่อยู่ใกล้ตัว เพื่อช่วยคนตกน้ําเกาะจับพยุงตัว เช่น ถังแกลลอนพลาสติกเปล่าปิดฝา ขวดน้ําพลาสติกเปล่า หรือวัสดุที่ลอยน้ําได้ 3.ยื่น: คือการยื่นอุปกรณ์ที่อยู่ใกล้ตัว เช่น ไม้ เชือก เสื้อ ผ้าขาวม้า ให้คนตกน้ําจับและดึงขึ้นมาจากน้ํา
รัฐบาลไทย-ข่าวทำเนียบรัฐบาล-ดีอี รับเรื่องร้องเรียนปรับปรุงศูนย์ Fake News
วันศุกร์ที่ 1 มีนาคม 2567
ดีอี รับเรื่องร้องเรียนปรับปรุงศูนย์ Fake News
ดีอี รับเรื่องร้องเรียนปรับปรุงศูนย์ Fake News
วันนี้ (1 มีนาคม 2567) ดร.ชมภารี ชมภูรัตน์ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอี) รับเรื่องร้องเรียนปรับปรุงการดําเนินงานของศูนย์ต่อต้านข่าวปลอมประเทศไทย (Fake News) จากกลุ่มแพทย์และจิตอาสาคนไทยพิทักษ์สิทธิ์ ณ บริเวณหน้าศูนย์บริการประชาชน ชั้น 6 กระทรวงดิจิทัลเพื่อเศรษฐกิจและสังคม
-----------------------
รัฐบาลไทย-ข่าวทำเนียบรัฐบาล-​“พิมพ์ภัทรา” หารือ ผู้บริหารโตโยต้า ถกแนวทางลดผลกระทบตามข้อกำหนดมาตรฐานมลพิษใหม่ของการส่งออกรถยนต์ไปออสเตรเลีย
วันศุกร์ที่ 1 มีนาคม 2567
01/03/2567
​“พิมพ์ภัทรา” หารือ ผู้บริหารโตโยต้า ถกแนวทางลดผลกระทบตามข้อกําหนดมาตรฐานมลพิษใหม่ของการส่งออกรถยนต์ไปออสเตรเลีย
​“พิมพ์ภัทรา” หารือ ผู้บริหารโตโยต้า ถกแนวทางลดผลกระทบตามข้อกําหนดมาตรฐานมลพิษใหม่ของการส่งออกรถยนต์ไปออสเตรเลีย
วันที่ 29 กุมภาพันธ์ 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้นายโนริอากิ ยามาชิตะ กรรมการผู้จัดการใหญ่บริษัทโตโยต้า มอเตอร์ ประเทศไทย จํากัด นายสุรภูมิ อุดมวงศ์ รองกรรมการผู้จัดการใหญ่ และคณะเข้าพบ เพื่อหารือเกี่ยวกับกฎหมายกําหนดประสิทธิภาพการปล่อยก๊าซเรือนกระจกจากรถยนต์ New Vehicle Efficiency Standard-NVES ของประเทศออสเตรเลีย ลดการใช้น้ํามันเชื้อเพลิง และลดการปล่อยก๊าซคาร์บอนไดออกไซด์ (CO2) ซึ่งจะส่งผลกระทบต่อประเทศไทยที่เป็นผู้ส่งออกรถกระบะ และเพื่อเป็นการรักษามาตรฐานการส่งออกของอุตสาหกรรมยานยนต์ไทย ณ ห้องประชุมชุณหะวัณ อาคารสํานักงานปลัดกระทรวงอุตสาหกรรม โดยมีนายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นายกฤศ จันทร์สุวรรณ รองผู้อํานวยการสํานักงานเศรษฐกิจอุตสาหกรรม เข้าร่วมประชุมในครั้งนี้ด้วย
นางสาวพิมพ์ภัทรา กล่าวภายหลังการประชุมว่า การหารือในครั้งนี้ เป็นผลสืบเนื่องจากการกําหนดมาตรฐานมลพิษใหม่ของรยนต์ที่จัดจําหน่ายในประเทศออสเตรเลีย หรือ NVES ทางการออสเตรเลีย ที่มีแผนการบังคับใช้ในปี 2568 และหากมีการบังคับใช้มาตรฐานนี้จะส่งผลกระทบต่อการผลิตรถยนต์ของผู้ประกอบการในประเทศไทย และอาจทําให้การส่งออกจากประเทศไทยลดลง โดยปัจจุบันไทยมีการส่งออกรถยนต์ไปยังออสเตรเลียประมาณ 260,000 คันต่อปี และออสเตรเลียนําเข้ารถกระบะจากประเทศไทยมากที่สุดเป็นอันดับ 1 (ร้อยละ 48.25 ของปริมาณการนําเข้ารถกระบะทั้งหมด) และหากมีการบังคับใช้มาตรฐานฯ ดังกล่าวแล้ว รถยนต์ที่ไม่เป็นไปตามมาตรฐานที่ฯ กําหนดจะมีค่าปรับสูงมากถึง 100 เหรียญ/กรัม/กิโลเมตร
นางสาวพิมพ์ภัทรา กล่าวอีกว่า ผู้ประกอบการได้นําเสนอประเด็นปัญหาดังกล่าวมายังกระทรวงอุตสาหกรรม และร้องขอการประสานงานเพื่อแก้ไขจากการต้องการเวลาเพื่อการเปลี่ยนผ่านที่เหมาะสม เนื่องจากต้องมีการปรับเปลี่ยนกระบวนการผลิตหลายส่วน โดยต้องการขอให้ทางการออสเตรเลียพิจารณาระยะเปลี่ยนผ่านอย่างน้อย 2-3 ปี แต่เรื่องนี้ภายใต้ข้อตกลงว่าด้วยอุปสรรคทางเทคนิคต่อการค้า (WTO TBT Agreement) ออสเตรเลียอยู่ระหว่างได้แจ้งเวียนกฎระเบียบดังกล่าวให้ประเทศสมาชิกได้แสดงความเห็น ภายในวันที่ 30 เมษายน 2567 และทาง สมอ.ได้รายงานมาแล้วว่าได้แจ้งเวียนเรื่องนี้ไปยังผู้เกี่ยวข้องในประเทศไทยทุกส่วน รวมถึงสมาคมอุตสาหกรรมยานยนต์ไทยเพื่อรับฟังความเห็นอย่างเป็นทางการอีกทาง กระทรวงอุตสาหกรรมไทยไม่นิ่งนอนใจและจะนําประเด็นนี้เสนอต่อนายกรัฐมนตรี ที่จะเดินทางไปประชุม ASEAN Summit ที่ออสเตรเลีย โดยจะนําเข้าหารือในการประชุม ครม.นัดพิเศษ วันที่ 3 มีนาคมนี้ด้วย
รัฐบาลไทย-ข่าวทำเนียบรัฐบาล-ดีอี เตือน แก๊งคอลเซ็นเตอร์ ใช้ หมายเลข 02 -XXX-XXXX
วันศุกร์ที่ 1 มีนาคม 2567
ดีอี เตือน แก๊งคอลเซ็นเตอร์ ใช้ หมายเลข 02 -XXX-XXXX
ดีอี เตือน แก๊งคอลเซ็นเตอร์ ใช้ หมายเลข 02 -XXX-XXXX
นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอี) เผยว่า ดีอี พบ ยังมีแก๊งคอลเซ็นเตอร์ โทรจากต่างประเทศ ด้วยวิธี โทรผ่านอินเทอร์เน็ต VoIP (Voice over Internet Protocol) ปลอมเป็นหมายเลข 02-XXX-XXXX โทรติดต่อ หรือ ส่ง SMS หาประชาชน เพื่อเลี่ยงการขึ้นเครื่องหมาย + หน้าหมายเลขโทรศัพท์ หรือไม่ให้แสดงว่าเป็นการติดต่อจากต่างประเทศ
คนร้าย แก๊งคอลเซ็นเตอร์ ใช้วิธีการโทรผ่านอินเทอร์เน็ต VoIP (Voice over Internet Protocol) จากต่างประเทศ ผ่านผู้ให้บริการต่อสาย VoIP ทําการต่อสาย เข้ากับเครือข่ายโทรศัพท์ในประเทศ ซึ่งระบบ VoIP จะสามารถกําหนดให้หมายเลขโทรศัพท์ที่ขึ้นโชว์ว่าเป็นหมายเลขอะไรก็ได้ มิจฉาชีพจึงเลือกตั้งได้ว่าจะให้เป็นหมายเลขโทรศัพท์ใดก็ได้ตามต้องการ โดยส่วนใหญ่จะตั้งให้เป็นเบอร์โทรของหน่วยงานภาครัฐหรือธนาคาร เพื่อให้ผู้รับเกิดความเข้าใจผิด และหลงเชื่อ
ทั้งนี้ หากผู้ให้บริการต่อสาย VoIP ที่มีการนํา VoIP การโทรเข้ามาในประเทศไทยเพื่อต่อสายไปยังผู้ใช้บริการโทรศัพท์ประจําที่ และ/หรือโทรศัพท์เคลื่อนที่ภายในประเทศ โดยไม่ได้รับอนุญาตจาก กสทช หรือ หากให้บริการเกินขอบเขตไปจากที่ กสทช. อนุญาต ก็อาจเข้าข่ายเป็นการให้บริการโทรคมนาคมโดยไม่ได้รับอนุญาตจาก กสทช. ถือเป็นความผิดใน มาตรา 67 (3) แห่งพ.ร.บ.ประกอบกิจการโทรคมนาคม พ.ศ.2544 โทษจําคุก ไม่เกิน 5 ปี หรือปรับไม่เกิน 10 ล้านบาท หรือ ทั้งจําทั้งปรับ
ดีอี ขอเตือนให้ ประชาชน ระวังการหลอกลวงจากมิจฉาชีพ ที่ติดต่อเข้ามา และ ระวังการพูดคุยกับคนแปลกหน้า หรือคนที่ไม่รู้จัก ที่เข้ามาทักทาย และขอเป็นเพื่อนผ่านสื่อโซเชียลมีเดีย เพื่อป้องกันการถูกหลอกลวงจากมิจฉาชีพ ซึ่งอาจจะหลอกเอาข้อมูลส่วนบุคคล หลอกให้ท่านโอนเงิน หรือหลอกให้โหลดแอปดูดเงินได้
ทั้งนี้ หากมีปัญหาหลอกลวงออนไลน์ โทรปรึกษา 1441 ตลอด 24 ชม.
-----------------------------------
รัฐบาลไทย-ข่าวทำเนียบรัฐบาล-รมว.ดีอี หารือผู้บริหารกระทรวงฯ และหัวหน้าหน่วยงานในสังกัด ครั้งที่ 5/2567
วันพุธที่ 6 มีนาคม 2567
รมว.ดีอี หารือผู้บริหารกระทรวงฯ และหัวหน้าหน่วยงานในสังกัด ครั้งที่ 5/2567
รมว.ดีอี หารือผู้บริหารกระทรวงฯ และหัวหน้าหน่วยงานในสังกัด ครั้งที่ 5/2567
วันนี้ (6 มีนาคม 2567) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมผู้บริหารกระทรวงดิจิทัลฯ และหัวหน้าหน่วยงานในสังกัด Top Executives ครั้งที่ 5/2567 โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลฯ พร้อมด้วยคณะผู้บริหารและหัวหน้าหน่วยงานในสังกัดกระทรวงดิจิทัลฯ เข้าร่วม ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม
รัฐบาลไทย-ข่าวทำเนียบรัฐบาล-กบข. รับประกาศนียบัตรรางวัลข้อมูลเปิดภาครัฐประจำปี 2567
วันพุธที่ 6 มีนาคม 2567
06/03/2567
กบข. รับประกาศนียบัตรรางวัลข้อมูลเปิดภาครัฐประจําปี 2567
กองทุนบําเหน็จบํานาญข้าราชการ (กบข.) รับประกาศนียบัตรรางวัลชุดข้อมูลเปิดทรงคุณค่า จาก ดร.พวงเพ็ชร ชุนละเอียด รัฐมนตรีประจําสํานักนายกรัฐมนตรี ภายในงานวันข้อมูลเปิดนานาชาติ (International Open Data Day 2024)
เมื่อวันที่ 5 มีนาคม 2567 นายรณชัย วินทวามร ผู้ช่วยเลขาธิการกลุ่มงานเทคโนโลยีสารสนเทศ กองทุนบําเหน็จบํานาญข้าราชการ (กบข.) เป็นตัวแทน กบข. เข้ารับประกาศนียบัตรรางวัลชุดข้อมูลเปิดทรงคุณค่า จาก ดร.พวงเพ็ชร ชุนละเอียด รัฐมนตรีประจําสํานักนายกรัฐมนตรี ภายในงานวันข้อมูลเปิดนานาชาติ (International Open Data Day 2024) ณ สถาบันเพื่อการยุติธรรมแห่งประเทศไทย
โดย กบข. ได้ให้ความสําคัญกับการเปิดเผยข้อมูลภาครัฐ มีมาตรการในการรักษาความปลอดภัยของข้อมูลที่เหมาะสม และเผยแพร่ข้อมูลเป็นไปตามที่กฎหมายกําหนด ซึ่งการแลกเปลี่ยนข้อมูลระหว่างหน่วยงานได้ใช้หลักธรรมาภิบาล เพื่อคุ้มครองข้อมูลส่วนบุคคลของสมาชิก และผู้มีส่วนได้เสียทั้งหมดมาโดยตลอด
ทั้งนี้ งานวันข้อมูลเปิดนานาชาติ (International Open Data Day 2024) จัดขึ้นโดย สํานักงานพัฒนารัฐบาลดิจิทัล (องค์การมหาชน) ภายใต้หัวข้อ “Data-Driven for Sustainability: การขับเคลื่อนด้วยข้อมูลเพื่อการพัฒนาที่ยั่งยืน” เพื่อส่งเสริมการใช้งานระบบข้อมูลแบบเปิด (Open Data) ที่เป็นกุญแจสําคัญในการเดินหน้าประเทศสู่การเป็นรัฐบาลเปิดได้อย่างยั่งยืน
รัฐบาลไทย-ข่าวทำเนียบรัฐบาล-ธ.ก.ส. ชวนใช้ BAAC Mobile ยิ่งใช้ ยิ่งได้เงินคืนสูงสุด 500 บาท
วันพุธที่ 6 มีนาคม 2567
06/03/2567
ธ.ก.ส. ชวนใช้ BAAC Mobile ยิ่งใช้ ยิ่งได้เงินคืนสูงสุด 500 บาท
ธ.ก.ส. จัดแคมเปญ “ยิ่งใช้ BAAC Mobile ยิ่งได้เงินคืน” เพียงทําธุรกรรมผ่านแอปพลิเคชัน BAAC Mobile สะสมรายการสูงสุดเป็น 1,000 ลําดับแรก รับเงินคืนสูงสุด 500 บาท
ธนาคารเพื่อการเกษตรและสหกรณ์การเกษตร (ธ.ก.ส.) จัดแคมเปญ “ยิ่งใช้ BAAC Mobile ยิ่งได้เงินคืน” เพียงทําธุรกรรมผ่านแอปพลิเคชัน BAAC Mobile สะสมรายการสูงสุดเป็น 1,000 ลําดับแรก ทั้งการถอนเงินโดยไม่ใช้บัตร การโอนเงิน การเติมเงิน การจ่ายบิล การชําระสินเชื่อ การสแกนชําระสินค้าและบริการ รวมไปถึงการฝากสลาก รับเงินคืนสูงสุด 500 บาท โดยผู้ที่มีปริมาณการทําธุรกรรมสูงสุด ลําดับที่ 1 - 100 จะได้รับเงินคืน 500 บาท/ราย ลําดับที่ 101 - 500 จะได้รับเงินคืน 300 บาท/ราย และลําดับที่ 501 – 1,000 จะได้รับเงินคืน 100 บาท/ราย ยิ่งทําธุรกรรม ยิ่งมีสิทธิ์รับเงินคืน เริ่มแล้วตั้งแต่วันที่ 1 - 31 มีนาคม 2567 โดยธนาคารจะโอนเงินคืนเข้าบัญชีเงินฝากออมทรัพย์ของลูกค้า ภายใน 45 วันทําการหลังสิ้นสุดแคมเปญ (เงื่อนไขเป็นไปตามที่ธนาคารกําหนด)
รัฐบาลไทย-ข่าวทำเนียบรัฐบาล-นายกฯห่วงสถานการณ์จุดความร้อน เผาไหม้เพิ่มค่าฝุ่น PM 2.5 กำชับป้องกันและควบคุมไฟป่า
วันพุธที่ 6 มีนาคม 2567
06/03/2567
นายกฯห่วงสถานการณ์จุดความร้อน เผาไหม้เพิ่มค่าฝุ่น PM 2.5 กําชับป้องกันและควบคุมไฟป่า
นายกฯห่วงสถานการณ์จุดความร้อน เผาไหม้เพิ่มค่าฝุ่น PM 2.5 กําชับป้องกันและควบคุมไฟป่า
วันที่ 6 มีนาคม 2567 นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นห่วง สถานการณ์ค่าฝุ่น PM 2.5 ที่เพิ่มสูงขึ้นในพื้นที่ภาคเหนือ เช่น เชียงใหม่ จากที่เคยลดลง และ อากาศดี ในช่วงต้นปีที่ผ่านมา จากความร่วมมือของทุกภาคส่วน รวมทั้งประเทศเพื่อนบ้านที่ร่วมกันลดการเผาไหม้ อย่างเป็นรูปธรรม และเคยกําชับเรื่องของไฟป่า ที่มีแนวโน้มจะเกิดเพิ่มมากขึ้น โดยเฉพาะในช่วงฤดูร้อน ที่มีจุดความร้อนและจุดเสี่ยงที่จะเกิดการปะทุไฟได้มาก และที่สําคัญเป็นต้นเหตุของฝุ่น PM 2.5
ขณะนี้ จากรายงานสภาพอากาศ ฝุ่น PM 2.5 ได้เพิ่มสูงขึ้น จนน่าเป็นห่วงซึ่งเกิดจากจุดความร้อน ซึ่งต้องกลับไปแก้ที่ต้นเหตุ คือไฟป่า โดยนายกฯ สั่งการกําชับหน่วยงานที่เกี่ยวข้องร่วมเฝ้าระวังพื้นที่เสี่ยง และมีความร้อนสูง ในแต่ละจุดอย่าประมาทเพื่อป้องกัน รวมทั้งต้องขอความร่วมมืออย่างเข้มข้นจากทุกภาคส่วนเช่นที่เคยปฏิบัติและเมื่อเกิดการติดไฟ หรือไฟปะทุ ต้องรีบเข้าควบคุมและดับไฟในระยะเริ่มแรกให้เร็วที่สุด และปฏิบัติตามแผนเผชิญเหตุที่ได้สั่งให้กําหนดไว้แล้วให้รัดกุม ทั้งนี้ ต้องขอทุกส่วนที่เกี่ยวข้อง รวมถึงการสนับสนุนจากกองทัพ ร่วมมือกันเพื่อป้องกันและรับมือสถานการณ์ไฟป่าในช่วงฤดูร้อนนี้
ทั้งนี้ นายกฯจะมีกําหนดการลงพื้นที่ จังหวัดเชียงใหม่ ในช่วงวันที่ 15-17 มีนาคมนี้ เพื่อติดตามและแก้ปัญหาในเรื่องของสถานการณ์ไฟป่า ที่ส่งผลเสียหายในวงกว้าง โดยเฉพาะทรัพยากรธรรมชาติ และฝุ่นละออง PM 2.5 ด้วย
รัฐบาลไทย-ข่าวทำเนียบรัฐบาล-​ในห้วงของการประชุม ADMM Retreat นายสุทิน คลังแสง รมว.กห. พร้อมด้วย พล.อ.สนิธชนก สังขจันทร์ ปล.กห. และ พล.อ.ไพบูลย์ วรวรรณปรีชา ยังได้เข้าร่วมหารือทวิภาคีกับ Dato’ Seri Mohamed Kha
วันพุธที่ 6 มีนาคม 2567
​ในห้วงของการประชุม ADMM Retreat นายสุทิน คลังแสง รมว.กห. พร้อมด้วย พล.อ.สนิธชนก สังขจันทร์ ปล.กห. และ พล.อ.ไพบูลย์ วรวรรณปรีชา ยังได้เข้าร่วมหารือทวิภาคีกับ Dato’ Seri Mohamed Kha
ในการนี้ นายสุทิน คลังแสง รมว.กห. ได้กล่าวแสดงความยินดีในการเข้ารับตําแหน่ง รมว.กห.มาเลเซีย เมื่อเดือน ธันวาคม 2566 ที่ผ่านมา
โดย​ทั้งสองฝ่ายต่างชื่นชมความสัมพันธ์ทางทหารระหว่างไทย - มาเลเซีย ที่ดํารงความต่อเนื่องมาอย่างราบรื่น ซึ่งทั้งสองประเทศได้ร่วมกันขับเคลื่อนความร่วมมือที่ครอบคลุมในหลายด้าน อาทิ การประชุม การฝึกร่วม/ผสม การแลกเปลี่ยนที่นั่งฝึกศึกษา ผ่านกลไกความร่วมมือในกรอบต่างๆ ที่มีประสิทธิภาพ โดยเฉพาะอย่างยิ่งการประชุมภายใต้กรอบคณะกรรมการชายแดนทั่วไป (General Border Committee: GBC) ซึ่งในปีนี้ไทยจะเป็นเจ้าภาพจัดการประชุม GBC ไทย - มาเลเซีย ครั้งที่ 56 และ มาเลเซียจะเป็นเจ้าภาพจัดการประชุมคณะกรรมการระดับสูง (High-Level Committee: HLC)ไทย - มาเลเซีย ครั้งที่ 38
รัฐบาลไทย-ข่าวทำเนียบรัฐบาล-”พวงเพ็ชร“ นำชุดปฏิบัติการพิเศษ บุกทลายร้านค้า-โกดัง “บุหรี่ไฟฟ้า” หน้าสถาบันศึกษา 14 แห่ง ยึดของกลางกว่าหมื่นรายการ
วันพุธที่ 6 มีนาคม 2567
06/03/2567
”พวงเพ็ชร“ นําชุดปฏิบัติการพิเศษ บุกทลายร้านค้า-โกดัง “บุหรี่ไฟฟ้า” หน้าสถาบันศึกษา 14 แห่ง ยึดของกลางกว่าหมื่นรายการ
”พวงเพ็ชร“ นําชุดปฏิบัติการพิเศษ บุกทลายร้านค้า-โกดัง “บุหรี่ไฟฟ้า” หน้าสถาบันศึกษา 14 แห่ง ยึดของกลางกว่าหมื่นรายการ
วันนี้ (6 มีนาคม 2567) เวลา 14.30 น. ดร.พวงเพ็ชร ชุนละเอียด รัฐมนตรีประจําสํานักนายกรัฐมนตรี พร้อมด้วย นายวราวุธ ยันต์เจริญ ผู้ช่วยรัฐมนตรีประจําสํานักนายกรัฐมนตรี นายธสรณ์อัฑฒ์ ธนิทธิพันธ์ เลขาธิการคณะกรรมการคุ้มครองผู้บริโภค (สคบ.) บูรณาการความร่วมมือกับสํานักงานตํารวจแห่งชาติ โดยการนําของ พล.ต.อ.ต่อศักดิ์ สุขวิมล ผบ.ตร. สั่งการให้ พล.ต.ท.สําราญ นวลมา ผู้ช่วยผบ.ตร. , พล.ต.ท.ธิติ แสงสว่าง ผบช.น. , พล.ต.ต.นพศิลป์ พูลสวัสดิ์ รอง ผบช.น. , พล.ต.ต.ธีรเดช ธรรมสุธีร์ ผบก.สส.บช.น. นํากําลังเจ้าหน้าที่สืบนครบาล ร่วมลงพื้นที่สืบสวนก่อนเปิดปฏิบัติการ “VAPE OPERATION” ทลายแหล่งค้าบุหรี่ไฟฟ้ารายใหญ่ ที่สืบทราบมาว่ามีเป้าหมายจําหน่ายให้เด็กและเยาวชนหลายพื้นที่ในกรุงเทพมหานคร
โดย ดร.พวงเพ็ชร พร้อมคณะได้ลงพื้นที่ไปยังตลาด Number 1 ย่านรามคําแหง 2 ซึ่งเป็นแหล่งจําหน่ายบุหรี่ไฟฟ้าและน้ํายาบุหรี่ไฟฟ้า ตั้งอยู่ในย่านชุมชน พบว่ามีหลักฐานการจําหน่ายบุหรี่ไฟฟ้าให้เด็กและเยาวชน จึงทําการตรวจยึดของกลางไว้ จากนั้น คณะได้เดินทางไปยังโกดังเก็บสินค้าบุหรี่ไฟฟ้าและน้ํายาบุหรี่ไฟฟ้า ย่านดินแดง ที่เป็นแหล่งบรรจุและกระจายบุหรี่ไฟฟ้าแบะน้ํายาบุหรี่ไฟฟ้าส่งทางไปรษณีย์ไปยังพื้นที่ต่างๆ รวมถึงมีการขายออนไลน์ เจ้าหน้าที่เข้าจับกุมผู้ต้องหาเป็นชาวกะเหรี่ยงได้ 2 ราย และสามารถตรวจยึดของกลางได้จํานวนมาก
การลงพื้นที่ครั้งนี้ เป็นไปตามปฏิบัติการ “VAPE OPERATION” ที่ทุกภาคส่วนบูรณาการความร่วมมือกันเพื่อปราบปรามและกวาดล้างบุหรี่ไฟฟ้าให้หมดจากสังคมไทย โดยภาพรวมของการลงพื้นที่วันนี้ สามารถจับกุมและเข้ายึดของกลางได้ 14 จุด และโกดังลักลอบนําเข้า 1 จุด จับกุมผู้ต้องหาได้ 7 ราย 8 คน ตรวจยึดของกลางได้ 5,980 รายการ ซึ่งคาดว่าวันนี้จะสามารถยึดของกลางได้ทั้งหมดกว่า 10,000 ชิ้น รวมเป็นมูลค่ากว่า 3 ล้านบาท
ดร.พวงเพ็ชร กล่าวว่า ท่านนายกรัฐมนตรี ให้ความสําคัญต่อเรื่องการลักลอบจําหน่ายบุหรี่ไฟฟ้า และการเข้าถึงในเด็กและเยาวชนได้ง่าย ท่านได้สั่งการและกําชับให้หน่วยงานที่เกี่ยวข้องบูรณาการความร่วมมือเพื่อกวาดล้างและปราบปรามอย่างจริงจัง โดยเฉพาะปัจจุบันที่มีการลักลอบจําหน่ายในกลุ่มเด็กและเยาวชน ซึ่งจากการลงพื้นที่ในวันนี้พบว่า มีร้านค้าหลายร้านมีที่ตั้งอยู่ใกล้สถานศึกษา อีกทั้งยังเป็นจุดกระจายสินค้าไปยังกลุ่มเด็กและเยาวชน ยังพบว่าตัวบุหรี่ไฟฟ้ามีการปรับรูปแบบให้ดึงดูดใจ โดยมีรูปลักษณ์เป็นตัวการ์ตูนสีสันสวยงาม จึงขอความร่วมมือให้ผู้ปกครองช่วยกันสอดส่องดูแล และให้ความใส่ใจบุตรหลานหากพบเห็นสิ่งแปลกปลอมที่อาจเป็นบุหรี่ไฟฟ้า ขอให้ช่วยกันตักเตือน เพราะบุหรี่ไฟฟ้าเป็นอันตรายต่อสุขภาพร่างกายและอาจทําลายพัฒนาการทางสมอง
“ภัยของบุหรี่ไฟฟ้าที่ส่งผลกระทบต่อเด็กและเยาวชนในปัจจุบันเป็นเรื่องที่น่าเป็นห่วง เราพบกลุ่มผู้เสพหน้าใหม่ที่เป็นเยาวชนอายุเพียง 13 ปี และยังสืบทราบมาว่ามีการนําไปขายในโรงเรียน สถานศึกษา โดยเด็กและเยาวชนเป็นคนรับไปจําหน่ายเอง จึงขอความร่วมมือทั้งผู้ปกครองและสถานศึกษา หากพบเห็นการลักลอบจําหน่ายบุหรี่ไฟฟ้า ขอความร่วมมือให้แจ้งหน่วยงานรัฐ ทั้งทาง สายด่วน สคบ. 1166 ทางเว็บไซต์ OCPB.go.th เฟซบุ้ค สืบนครบาล IDMB แอปพลิเคชัน Traffy Fondue และสายด่วนของภาครัฐทุกช่องทาง“ ดร. พวงเพ็ชร กล่าว
รัฐบาลไทย-ข่าวทำเนียบรัฐบาล-การเยือนสหพันธ์สาธารณรัฐเยอรมนีอย่างเป็นทางการ และกิจกรรมคู่ขนาน ณ กรุงเบอร์ลิน สหพันธ์สาธารณรัฐเยอรมนี
วันพุธที่ 6 มีนาคม 2567
การเยือนสหพันธ์สาธารณรัฐเยอรมนีอย่างเป็นทางการ และกิจกรรมคู่ขนาน ณ กรุงเบอร์ลิน สหพันธ์สาธารณรัฐเยอรมนี
ระหว่างวันที่ 12-13 มีนาคม 2567
การเยือนสหพันธ์สาธารณรัฐเยอรมนีอย่างเป็นทางการ และกิจกรรมคู่ขนาน
ณ กรุงเบอร์ลิน สหพันธ์สาธารณรัฐเยอรมนี
ของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
ระหว่างวันที่ 12-13 มีนาคม 2567
รัฐบาลไทย-ข่าวทำเนียบรัฐบาล-‘พัชรวาท’ ดัน 4 พื้นที่เมืองเก่าสงขลา เข้าสู่บัญชีรายชื่อเบื้องต้นศูนย์มรดกโลก พร้อมเร่งรัดการจัดทำข้อมูล “อุทยานประวัติศาสตร์ภูพระบาท” และการศึกษาความเป็นไปได้ผลักดัน “น่าน” สู่มรดกโลก
วันพุธที่ 6 มีนาคม 2567
‘พัชรวาท’ ดัน 4 พื้นที่เมืองเก่าสงขลา เข้าสู่บัญชีรายชื่อเบื้องต้นศูนย์มรดกโลก พร้อมเร่งรัดการจัดทําข้อมูล “อุทยานประวัติศาสตร์ภูพระบาท” และการศึกษาความเป็นไปได้ผลักดัน “น่าน” สู่มรดกโลก
‘พัชรวาท’ ดัน 4 พื้นที่เมืองเก่าสงขลา เข้าสู่บัญชีรายชื่อเบื้องต้นศูนย์มรดกโลก พร้อมเร่งรัดการจัดทําข้อมูล “อุทยานประวัติศาสตร์ภูพระบาท” และการศึกษาความเป็นไปได้ผลักดัน “น่าน” สู่มรดกโลก
‘พัชรวาท’ ดัน 4 พื้นที่เมืองเก่าสงขลา เข้าสู่บัญชีรายชื่อเบื้องต้นศูนย์มรดกโลก พร้อมเร่งรัดการจัดทําข้อมูล “อุทยานประวัติศาสตร์ภูพระบาท” และการศึกษาความเป็นไปได้ผลักดัน “น่าน” สู่มรดกโลก
วันที่ 6 มีนาคม 2567 เวลา 13.30 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ 1/2567 ร่วมกับนายเสริมศักดิ์ พงษ์พานิช รัฐมนตรีว่าการกระทรวงวัฒนธรรม ผู้ทรงคุณวุฒิ และคณะกรรมการจากหน่วยงานที่เกี่ยวข้อง โดยมีนายจิรวัฒน์ ระติสุนทร รองเลขาธิการสํานักงานนโยบายและแผนทรัพยากรธรรมชาติและสิ่งแวดล้อม ทําหน้าที่ฝ่ายเลขานุการ ณ ห้องประชุมอารีย์สัมพันธ์ กรมการเปลี่ยนแปลงสภาพภูมิอากาศและสิ่งแวดล้อม
ภายหลังการประชุมฯ พล.ต.อ.พัชรวาท เปิดเผยว่า ที่ประชุมฯ ได้มีมติเห็นชอบ (ร่าง) เอกสารการนําเสนอแหล่งมรดกทางวัฒนธรรม สงขลา และชุมชนที่เกี่ยวเนื่องริมทะเลสาบสงขลา ภายใต้ชื่อ Songkhla and its Associated Lagoon Settlements เข้าสู่บัญชีรายชื่อเบื้องต้น (Tentative List) ของศูนย์มรดกโลก ประกอบด้วยแหล่งมรดกทางวัฒนธรรม จํานวน 4 พื้นที่ ได้แก่ 1) เมืองโบราณพังยาง เมืองโบราณพะโคะ และเมืองโบราณสีหยัง 2)เมืองโบราณสทิงพระ 3) เมืองป้อมค่ายซิงกอร่า ณ เขาแดง และแหลมสน 4) เมืองเก่าสงขลา บ่อยาง ในพื้นที่ 4 อําเภอของจังหวัดสงขลา คือ อําเภอระโนด อําเภอสทิงพระ อําเภอสิงหนคร และอําเภอเมือง ซึ่งพื้นที่ดังกล่าวได้แสดงให้เห็นถึงวัฒนธรรมด้านสถาปัตยกรรมที่มีการแลกเปลี่ยนวัฒนธรรมกับอารยธรรมอื่น ๆ ตามเส้นทางการค้าทางทะเลเลียบแนวชายฝั่ง หลักฐานทางโบราณคดีชองชุมชนในอดีต เป็นพื้นที่ที่แสดงให้เห็นถึงพัฒนาการความรู้และวิทยาการในการเดินเรือในยุครุ่งเรืองของการค้าทางทะเลในสมัยต่าง ๆ รวมถึงเป็นตัวอย่างที่โดดเด่นของการตั้งถิ่นฐานที่มีวิวัฒนาการ และการเปลี่ยนแปลงอันเนื่องมาจากปฏิสัมพันธ์ระหว่างมนุษย์กับสภาพแวดล้อมทางธรรมชาติ โดยหากสามารถนําเสนอแหล่งมรดกทางวัฒนธรรมเพื่อขอรับการขึ้นทะเบียนเป็นแหล่งมรดกโลกเพิ่มเติมได้ จะเป็นการส่งเสริมเศรษฐกิจการท่องเที่ยวทั้งทางตรงและทางอ้อมให้กับประเทศ ทั้งในระดับท้องถิ่นและในระดับชาติ และช่วยยกระดับการอนุรักษ์พื้นที่ด้วยการบริหารจัดการที่เป็นไปตามมาตรฐานสากลให้คงคุณค่าของแหล่งเพื่อส่งต่อไปยังอนุชนรุ่นต่อไป
นอกจากนี้ ที่ประชุมฯ ยังได้รับทราบความคืบหน้าการนําเสนออุทยานประวัติศาสตร์ภูพระบาท จังหวัดอุดรธานี เป็นแหล่งมรดกทางวัฒนธรรม โดยขอให้ฝ่ายเลขานุการและกรมศิลปากรเร่งรัดการจัดทําข้อมูลส่งให้ศูนย์มรดกโลก พร้อมขอให้ศึกษาความเป็นไปได้ในการขับเคลื่อนจังหวัดน่าน สู่มรดกโลก ตามที่นายกรัฐมนตรีได้ประกาศนโยบายไว้ด้วย
รัฐบาลไทย-ข่าวทำเนียบรัฐบาล-“พิมพ์ภัทรา” รับข้อห่วงใย “นายกเศรษฐา” เร่งออกมาตรฐาน “บันไดเลื่อน-ทางเลื่อน” พร้อมให้ สมอ. บังคับใช้โดยเร็ว
วันพุธที่ 6 มีนาคม 2567
06/03/2567
“พิมพ์ภัทรา” รับข้อห่วงใย “นายกเศรษฐา” เร่งออกมาตรฐาน “บันไดเลื่อน-ทางเลื่อน” พร้อมให้ สมอ. บังคับใช้โดยเร็ว
“พิมพ์ภัทรา” รับข้อห่วงใย “นายกเศรษฐา” เร่งออกมาตรฐาน “บันไดเลื่อน-ทางเลื่อน” พร้อมให้ สมอ. บังคับใช้โดยเร็ว
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า ตามที่นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ได้เร่งรัดให้กระทรวงอุตสาหกรรมกําหนดมาตรฐานบันไดเลื่อน และทางเลื่อนอัตโนมัติให้แล้วเสร็จโดยเร็ว เพื่อความปลอดภัยของประชาชนและป้องกันอุบัติเหตุซ้ํารอยนั้น คณะกรรมการมาตรฐานผลิตภัณฑ์อุตสาหกรรม (บอร์ด สมอ.) เมื่อวันที่ 27 กุมภาพันธ์ 2567 ที่ผ่านมา มีมติเห็นชอบร่างมาตรฐานดังกล่าวแล้ว โดยอ้างอิงข้อกําหนดด้านความปลอดภัยตามมาตรฐานสากล พร้อมกันนี้ได้กําชับให้ สมอ. เร่งดําเนินการประกาศให้เป็นสินค้าควบคุมโดยเร็วที่สุด
นายบรรจง สุกรีฑา รองปลัดกระทรวงอุตสาหกรรม ในฐานะประธานคณะกรรมการมาตรฐานผลิตภัณฑ์อุตสาหกรรม (กมอ.) กล่าวว่า คณะกรรมการได้พิจารณาร่างมาตรฐานบันไดเลื่อน และทางเลี่อนอัตโนมัติที่ สมอ. เสนอ ซึ่งที่ประชุมมีมติเห็นชอบแล้ว รวมทั้งยังได้เห็นชอบร่างมาตรฐานอื่นๆ อีก จํานวน 111 เรื่อง เช่น กลอนสําหรับผู้สูงอายุและคนพิการ ท่อยางและท่อพลาสติกสําหรับใช้กับก๊าซหุงต้ม ฟิล์มติดกระจกรถยนต์ เต้ารับเต้าเสียบที่ใช้ในรถยนต์ หม้อแปลงไฟฟ้ากําลัง ระบบอากาศยานไร้คนขับ และกังหันลมเพื่อผลิตไฟฟ้า รวมทั้งมาตรฐานเครื่องใช้ไฟฟ้าในครัวเรือนที่ทําหน้าที่ให้ความร้อนแก่ของเหลวที่นํามาทบทวนใหม่ให้สอดคล้องกับเทคโนโลยีการผลิตในปัจจุบัน เพื่อให้มีความปลอดภัยในการใช้งานมากขึ้น เช่น กาต้มน้ําไฟฟ้า กระติกน้ําร้อนไฟฟ้า และหม้อหุงข้าว เป็นต้น
ด้าน นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวเพิ่มเติมว่า มาตรฐาน “บันไดเลื่อนและทางเลื่อนอัตโนมัติ” เป็นมาตรฐานด้านความปลอดภัยและระบบไฟฟ้า ที่อ้างอิงตามมาตรฐานระหว่างประเทศ (มาตรฐาน ISO) ซึ่งมีความปลอดภัยสูง เป็นที่ยอมรับของสากล และทั่วโลกได้นําไปใช้ โดยมีข้อกําหนดด้านความปลอดภัยที่สําคัญ ได้แก่ การป้องกันความผิดพลาดที่เกิดจากวงจรควบคุม การป้องกันอันตรายที่เกิดจากการแตกหักระหว่างทํางาน การป้องกันการรับน้ําหนักและบรรทุกเกิน และจะมีเซนเซอร์ตรวจจับความผิดปกติต่างๆ ในขณะทํางาน เช่น เมื่อบันไดเลื่อนหรือทางเลื่อนมีความเร็วผิดปกติ ระบบเบรกไม่ทํางาน มีขั้นบันไดหรือแผ่นพื้นเลื่อนที่แอ่น มีชิ้นส่วนอุปกรณ์ใดๆ หลุดหายไป หรือหากมีสิ่งแปลกปลอมเข้าไปติดในซี่หวีบันไดเลื่อนหรือทางลาดเลื่อน เซนเซอร์จะตรวจจับความผิดปกติดังกล่าว และจะหยุดการทํางานทันที เพื่อป้องกันอันตรายขณะมีผู้ใช้งานได้ ทั้งนี้ สมอ. จะเร่งดําเนินการประกาศรับฟังความคิดเห็นของผู้เกี่ยวข้องทั้งหมด เพื่อกําหนดให้เป็นสินค้าควบคุมโดยเร็วที่สุด ซึ่งจะมีผลให้ผู้ประกอบการทุกรายต้องทํา และนําเข้าเฉพาะสินค้าที่ได้มาตรฐานเท่านั้น หากฝ่าฝืนจะมีความผิดตามฏหมาย โดยหลังจากนี้ สมอ. จะแจ้งให้ผู้ประกอบการที่เป็นผู้นําเข้าบันไดเลื่อนและทางเลื่อนอัตโนมัติทุกราย ให้เตรียมยื่นขออนุญาตให้ถูกต้อง ทันตามกําหนดเวลาที่มาตรฐานดังกล่าวจะมีผลบังคับใช้ต่อไป
5 มีนาคม 2567
รัฐบาลไทย-ข่าวทำเนียบรัฐบาล-บขส. ร่วมกับ ขสมก. เพิ่มป้ายรถเมล์ในสถานีขนส่งผู้โดยสารหมอชิต 2 อำนวยความสะดวกประชาชน เดินทางไร้รอยต่อ เริ่ม 8 มีนาคม 2567 เป็นต้นไป
วันพุธที่ 6 มีนาคม 2567
บขส. ร่วมกับ ขสมก. เพิ่มป้ายรถเมล์ในสถานีขนส่งผู้โดยสารหมอชิต 2 อํานวยความสะดวกประชาชน เดินทางไร้รอยต่อ เริ่ม 8 มีนาคม 2567 เป็นต้นไป
...
นายอรรถวิท รักจํารูญ กรรมการฯ รักษาการแทนกรรมการผู้จัดการใหญ่ บริษัท ขนส่ง จํากัด (บขส.) เปิดเผยว่า หลังจากได้รับฟังความคิดเห็นของประชาชน นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ได้มีข้อสั่งการให้ บขส. และองค์การขนส่งมวลชนกรุงเทพ (ขสมก.) เพิ่มป้ายรถเมล์ 1 จุด ภายในบริเวณสถานีขนส่งผู้โดยสารกรุงเทพ (จตุจักร) หรือ หมอชิต 2 ตั้งแต่วันที่ 8 มีนาคม 2567 เป็นต้นไป โดยรถเมล์ ขสมก. ทั้งหมด จะหมุนเวียนเข้ารับผู้โดยสารที่ป้ายรถเมล์ดังกล่าวตลอดทั้งวัน เพื่ออํานวยความสะดวกแก่ประชาชน ที่จะเดินทางเข้า - ออก สถานีขนส่งฯ หมอชิต 2 ได้อย่างไร้รอยต่อ ทั้งนี้ บขส. ได้ดําเนินการปิดพื้นที่ขาเข้าเดิม โดยให้รถโดยสารทุกคันเข้าจอดส่งผู้โดยสารที่บริเวณพื้นที่ขาออก ช่องชานชาลาที่ 112 - 130 ตั้งแต่วันที่ 1 มีนาคม ที่ผ่านมา และได้ตั้งจุดให้บริการรถแท็กซี่ ด้านหน้าประตูทางออกที่ 4 รวมทั้งจัดรถ Shuttle Bus เส้นทางหมอชิต 2 - สถานีรถไฟฟ้า BTS หมอชิต ให้บริการประชาชนฟรี ตั้งแต่เวลา 04.00 - 07.00 น.
อย่างไรก็ดี เพื่อความสะดวก ปลอดภัย บขส. ขอให้ผู้ใช้บริการเลือกใช้ขนส่งสาธารณะ ทั้งรถแท็กซี่ และรถเมล์ ในจุดที่กําหนด และโปรดอย่าหลงเชื่อบุคคลที่เข้ามาตีสนิท หรือชักชวนให้ไปขึ้นรถโดยสารนอกพื้นที่สถานีขนส่งฯ โดยเด็ดขาด หากพบปัญหาในระหว่างการเดินทางให้แจ้งเจ้าหน้าที่ทันที สอบถามข้อมูลการเดินทางเพิ่มเติมได้ที่ บขส. Call Center 1490
รัฐบาลไทย-ข่าวทำเนียบรัฐบาล-PM to pay official visit to France and Germany during March 7-14
วันพุธที่ 6 มีนาคม 2567
06/03/2567
PM to pay official visit to France and Germany during March 7-14
PM to pay official visit to France and Germany during March 7-14
Government Spokesperson Chai Wacharonke disclosed that Prime Minister and Minister of Finance Srettha Thavisin and the delegation is scheduled to pay an official visit to Federal Republic of Germany and the Republic of France during March 7-14, 2024. He will leave from Melbourne, Australia in the evening of March 6 to arrive in Berlin, Germany in the morning of March 7, 2024.
This official visit of the Prime Minister is aimed to exchange policies with the two countries, affirm Thailand's liberal and democratic values, boost confidence, and attract investment, as well as promote cooperation in trade and investment, and the Thailand-EU Free Trade Agreement (FTA). The Prime Minister will also discuss an exemption of Schengen visas for Thai ordinary passport holders, and cooperation with Germany and France to resolve such global challenges as sustainable economic development, clean energy, and environmental issues. Thailand and France are in the process of an elevation of relations to strategic partnership within this year in accordance with the Roadmap for Thai – French Relations (2022 – 2024). The Prime Minister will also propose an elevation of relations to strategic partnership with Germany during this official visit to the country.
The Prime Minister’s schedule includes bilateral meetings with leaders of Germany and France, attendance of dinners in his honor, and the joint press conferences. He will also meet with the private sector during his visit to the two countries through the participation in “ITB Berlin 2024” in Berlin, and an opening ceremony of “MIPIM 2024”. The Prime Minister will also deliver a keynote address at an annual event of the German Association for Small and Medium-Sized Businesses (BVMW).
According to the Government Spokesperson, the Prime Minister is scheduled to meet with executives of world’s leading corporations in the fields of aviation industry, automobiles and parts, tourism, fashion, and retail industry.
รัฐบาลไทย-ข่าวทำเนียบรัฐบาล-คลังเตรียมออกมาตรการควบคุมการปฏิบัติงานของผู้ประกอบการงานก่อสร้างภาครัฐ
วันพุธที่ 6 มีนาคม 2567
06/03/2567
คลังเตรียมออกมาตรการควบคุมการปฏิบัติงานของผู้ประกอบการงานก่อสร้างภาครัฐ
ความคืบหน้าตามที่นายกรัฐมนตรีและรัฐมนตรีว่าการกระทรวงการคลังได้สั่งการให้กระทรวงการคลัง โดยกรมบัญชีกลาง พิจารณากําหนดมาตรการควบคุมการปฏิบัติงานของผู้ประกอบการงานก่อสร้าง
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าตามที่นายกรัฐมนตรีและรัฐมนตรีว่าการกระทรวงการคลังได้สั่งการให้กระทรวงการคลัง โดยกรมบัญชีกลาง พิจารณากําหนดมาตรการควบคุมการปฏิบัติงานของผู้ประกอบการงานก่อสร้าง นั้น
ปัจจุบันกรมบัญชีกลางอยู่ในระหว่างการเสนอมาตรการในการควบคุมการปฏิบัติงานของผู้ประกอบการและเพิ่มโอกาสการแข่งขัน โดยสามารถแบ่งออกเป็น 2 มาตรการสําคัญ ดังนี้
1. มาตรการในการควบคุมการปฏิบัติงานของผู้ประกอบการ
1.1 เพิ่มหลักเกณฑ์การประเมินการปฏิบัติงานของผู้ประกอบการงานก่อสร้าง
กรมบัญชีกลางจะออกหลักเกณฑ์การประเมินการปฏิบัติงานของผู้ประกอบการงานก่อสร้าง โดยเพิ่มเครื่องมือให้กับหน่วยงานของรัฐให้สามารถระงับหรือจํากัดการยื่นข้อเสนอของผู้ประกอบการได้ หากผู้ประกอบการรายใดมีผลการปฏิบัติงานล่าช้ากว่าแผนงานที่กําหนดไว้ หรือไม่สามารถปฏิบัติงานแล้วเสร็จตามสัญญา หรือปฏิบัติงานไม่เป็นไปตามมาตรฐานจนส่งผลให้เกิดความเสียหายต่อชีวิตและทรัพย์สิน
1.2 การลงโทษผู้ประกอบการที่ไม่มีคุณภาพ
กรมบัญชีกลางจะเสนอคณะกรรมการราคากลางและขึ้นทะเบียนผู้ประกอบการ เพื่อปรับปรุงหลักเกณฑ์การขึ้นทะเบียนผู้ประกอบการงานก่อสร้าง โดยจะนําผลการปฏิบัติงานของผู้ประกอบการแต่ละสัญญามาประกอบการพิจารณาในการปรับลดระดับชั้นการขึ้นทะเบียนผู้ประกอบการงานก่อสร้าง รวมทั้งเพิ่มมาตรการลงโทษ สําหรับผู้ประกอบการที่ทําให้เกิดความเสียหายต่อชีวิตและทรัพย์สิน โดยมีโทษสูงสุดคือการเพิกถอนใบทะเบียน
1.3 การเพิ่มคุณภาพผู้ประกอบการ
กรมบัญชีกลางจะเสนอคณะกรรมการราคากลางและขึ้นทะเบียนผู้ประกอบการให้มีการเพิ่มข้อกําหนดมาตรฐานการทํางานสําหรับการขึ้นทะเบียนของผู้ประกอบการชั้นพิเศษ เช่น ใบรับรองมาตรฐาน ISO 9001 เป็นต้น เพื่อส่งเสริมให้ผู้ประกอบการมีมาตรฐานและคุณภาพการทํางานที่สูงขึ้น โดยจะให้ผู้ประกอบการมีเวลาเพียงพอในการเตรียมการขอใบรับรอง
2. การเพิ่มโอกาสการแข่งขัน
กรมบัญชีกลางจะเสนอคณะกรรมการราคากลางและขึ้นทะเบียนผู้ประกอบการให้มีการปรับปรุงหลักเกณฑ์การขึ้นทะเบียนผู้ประกอบการงานก่อสร้าง โดยเพิ่มสิทธิในการเสนอราคาผู้ประกอบการงานก่อสร้าง สาขางานก่อสร้างทาง ชั้น 1 ให้มีสิทธิเสนอราคางานก่อสร้างในมูลค่างานที่สูงขึ้น เพื่อเพิ่มจํานวนผู้ประกอบการที่มีศักยภาพให้มีโอกาสขึ้นชั้นและมีโอกาสในแข่งขันมากขึ้น
“การดําเนินการตามมาตรการข้างต้นจะช่วยให้หน่วยงานของรัฐมีเครื่องมือในการควบคุมผลการปฏิบัติงานที่ครอบคลุมมากยิ่งขึ้น และสามารถกํากับให้ผู้ประกอบการปฏิบัติงานให้เป็นไปตามสัญญา อีกทั้งช่วยให้หน่วยงานของรัฐได้คู่สัญญาที่มีศักยภาพและมีผลการปฏิบัติงานที่ผ่านมาดี รวมทั้งเป็นการเพิ่มโอกาสให้ผู้ประกอบการรายใหม่ที่มีศักยภาพให้เข้ามาแข่งขันเพิ่มขึ้น และลงโทษผู้ประกอบการที่ไม่สามารถดําเนินการตามสัญญา อันจะทําให้การบริหารงานโครงการงานก่อสร้างของภาครัฐมีประสิทธิภาพเพิ่มมากขึ้น ทั้งนี้ กรมบัญชีกลางจะเสนอร่างกฎหมายที่เกี่ยวข้องให้มีผลใช้บังคับโดยเร็วต่อไป” โฆษกกระทรวงการคลัง กล่าวในตอนท้าย
ฝ่ายเลขานุการคณะกรรมการราคากลางและขึ้นทะเบียนผู้ประกอบการ
กองระบบการจัดซื้อจัดจ้างภาครัฐและราคากลาง กรมบัญชีกลาง
โทร. 0 2127 7000 ต่อ 4752
รัฐบาลไทย-ข่าวทำเนียบรัฐบาล-รมว.ยุติธรรม ร่วมหน่วยภาคี แถลงจับกุมแก็งค์บิ๊กไบท์ ลักลอบลำเลียงยาเสพติดจากภาคเหนือบิ๊กล็อต ตามเบาะแสร้องเรียนผ่านสายด่วน ๑๓๘๖ จับกุมผู้ต้องหา ๖ คน รวมทรัพย์สินมูลค่ากว่า ๗ ล้านบา
วันอังคารที่ 5 มีนาคม 2567
05/03/2567
รมว.ยุติธรรม ร่วมหน่วยภาคี แถลงจับกุมแก็งค์บิ๊กไบท์ ลักลอบลําเลียงยาเสพติดจากภาคเหนือบิ๊กล็อต ตามเบาะแสร้องเรียนผ่านสายด่วน ๑๓๘๖ จับกุมผู้ต้องหา ๖ คน รวมทรัพย์สินมูลค่ากว่า ๗ ล้านบา
รมว.ยุติธรรม ร่วมหน่วยภาคี แถลงจับกุมแก็งค์บิ๊กไบท์ ลักลอบลําเลียงยาเสพติดจากภาคเหนือบิ๊กล็อต ตามเบาะแสร้องเรียนผ่านสายด่วน ๑๓๘๖ จับกุมผู้ต้องหา ๖ คน รวมทรัพย์สินมูลค่ากว่า ๗ ล้านบาท
ในวันอังคารที่ ๕ มีนาคม ๒๕๖๗ เวลา ๑๔.๐๐ น. ณ สํานักงาน ป.ป.ส. (ดินแดง) พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย พลตํารวจโท ภาณุรัตน์ หลักบุญ เลขาธิการ ป.ป.ส. พลตํารวจตรี อดิศ เจริญสวัสดิ์ ผู้บังคับการปราบปรามยาเสพติด ๓ กองบัญชาการตํารวจปราบปรามยาเสพติด นายปฤณ เมฆานันท์ ผู้อํานวยการสํานักปราบปรามยาเสพติด สํานักงาน ป.ป.ส. พลตรี สมจริง กอรี รอง ผบ.นบ.ยส.๓๕ /รอง ผอ.ศอ.ปส.ชน. พันตํารวจเอก พัสกร ธวัชเชียงกุล ผู้กํากับการสืบสวนตํารวจภูธรจังหวัดเชียงราย พันเอก สุชาติ ไวติดต่อ หน่วยข่าวกรองทางทหาร ศูนย์ปฏิบัติการกองทัพบก นาวาโท จักรกฤษณ์ นาคเทวัญ สํานักปฏิบัติการ กรมยุทธการทหารเรือ เข้าร่วมแถลงผลปฏิบัติการสืบสวนขบวนการลําเลียงยาเสพติด ตามเบาะแสร้องเรียนผ่านสายด่วน ๑๓๘๖ สามารถนําไปสู่การจับกุมผู้ต้องหาได้ ๖ คน พร้อมของกลางยาบ้า ๑,๘๙๐,๐๐๐ เม็ด ซุกซ่อนในอุปกรณ์พ่วงข้างรถจักรยานยนต์ Big Bike จํานวน ๕ คัน คันละ ๓๗๐,๐๐๐ - ๓๘๐,๐๐๐ เม็ด หลังจากนั้นทําการขยายผลตรวจค้นเพิ่มเติม จํานวน ๑๐ จุด ในพื้นที่ ๔ จังหวัด (จ.ชลบุรี ๕ จุด , กทม. ๓ จุด, จ.สมุทรปราการ ๑ จุด, จ.พิจิตร ๑ จุด)
จากผลการปฏิบัติการ สามารถตรวจยึดอายัดทรัพย์สิน เพิ่มเติมอีก ได้แก่ รถยนต์ ๒ คัน รถจักรยานยนต์ ๑ คัน รวมเป็นรถจักรยานยนต์ Big Bike ๖ คัน เงินสด ๔๙,๐๐๐ บาท ทองคําน้ําหนักรวม ๔๒ บาท อายัดเงินในบัญชีธนาคารยอดเงิน ๒๑๗,๐๐๐ บาท รวมมูลค่าทรัพย์สินกว่า ๗ ล้านบาท
พันตํารวจเอก ทวี สอดส่อง กล่าวว่า ขอบคุณประชาชนที่แจ้งเบาะแส คดีดังกล่าวเป็นความร่วมมือที่ดีของทุกฝ่าย ทั้งภาคประชาชนที่ไม่นิ่งนอนใจเมื่อพบเหตุต้องสงสัย และเจ้าหน้าที่ภาครัฐก็ตอบสนองต่อข้อร้องเรียนของประชาชนอย่างรวดเร็ว และร่วมมือกันจนทําให้สามารถจับกุมผู้ต้องหาได้
รัฐบาลไทย-ข่าวทำเนียบรัฐบาล-​“รมว.พิมพ์ภัทรา” ลงพื้นที่ จ. ชุมพร สนับสนุนการทำผลิตภัณฑ์จากสมุนไพรท้องถิ่น สร้างอาชีพกระจายรายได้ในชุมชน
วันพุธที่ 6 มีนาคม 2567
06/03/2567
​“รมว.พิมพ์ภัทรา” ลงพื้นที่ จ. ชุมพร สนับสนุนการทําผลิตภัณฑ์จากสมุนไพรท้องถิ่น สร้างอาชีพกระจายรายได้ในชุมชน
​“รมว.พิมพ์ภัทรา” ลงพื้นที่ จ. ชุมพร สนับสนุนการทําผลิตภัณฑ์จากสมุนไพรท้องถิ่น สร้างอาชีพกระจายรายได้ในชุมชน
จ.ชุมพร 5 มีนาคม 2567 - นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ประธานพิธีเปิดการฝึกอบรมเชิงปฏิบัติการ หลักสูตร “การทําผลิตภัณฑ์จากสมุนไพรท้องถิ่น สบู่ขมิ้นชันและลูกประคบ” โดยมีนายภาสกร ชัยรัตน์ อธิบดีกรมส่งเสริมอุตสาหกรรม นายคณิต กายสอน อุตสาหกรรมจังหวัดชุมพร นายโดม ถนอมบูรณ์ ผู้อํานวยการศูนย์ส่งเสริมอุตสาหกรรมภาคที่ 10 ร่วมด้วย ณ หอประชุมโรงเรียนทุ่งตะโกวิทยา ตําบลทุ่งตะไคร อําเภอทุ่งตะโก
นางสาวพิมพ์ภัทรา เปิดเผยว่า กระทรวงอุตสาหกรรมได้ขับเคลื่อนเศรษฐกิจฐานรากและวางรากฐานพื้นที่รองรับให้มีความเข้มแข็งเพื่อให้ผู้ประกอบการสามารถดําเนินธุรกิจได้อย่างมั่นคง ซึ่งประเทศไทยมีความได้เปรียบในเรื่องผลผลิตทางการเกษตรโดยจังหวัดชุมพร มีผลผลิตด้านการเกษตรและพืชสมุนไพรหลายชนิด สามารถนํามาเป็นวัตถุดิบหรือส่วนผสมในการแปรรูปเป็นผลิตภัณฑ์สมุนไพรเพื่อสุขภาพในรูปแบบต่าง ๆ ให้ตรงกับความต้องการของตลาดเพื่อยกระดับวัตถุดิบในพื้นที่ให้เกิดมูลค่าเพิ่ม พัฒนาคุณภาพ ผลิตภัณฑ์และบรรจุภัณฑ์ให้มีมาตรฐานและต่อยอดภาคเกษตรสู่เกษตรอุตสาหกรรม
โดยในวันนี้เป็นการจัดการฝึกอบรมเชิงปฏิบัติการ หลักสูตรการทําผลิตภัณฑ์จากสมุนไพรท้องถิ่น สบู่ขมิ้นชันและลูกประคบ ถือเป็นส่วนหนึ่งของการกระตุ้นเศรษฐกิจในพื้นที่ภาคใต้ โดยการสร้างองค์ความรู้และพัฒนาต่อยอดธุรกิจให้กับประชาชนในพื้นที่ใช้วัตถุดิบในท้องถิ่นให้เกิดมูลค่าเพิ่มซึ่งคาดว่าจะส่งผลให้เกิดการนําองค์ความรู้ไปต่อยอด เพื่อสร้างอาชีพกระจายรายได้ในชุมชนให้ดีขึ้น
รัฐบาลไทย-ข่าวทำเนียบรัฐบาล-ผู้ช่วยรัฐมนตรีเกษตร เปิดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ ( Field Day) ปี 2567 จังหวัดสมุทรสาคร
วันพุธที่ 6 มีนาคม 2567
ผู้ช่วยรัฐมนตรีเกษตร เปิดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ ( Field Day) ปี 2567 จังหวัดสมุทรสาคร
ผู้ช่วยรัฐมนตรีเกษตร เปิดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ ( Field Day) ปี 2567 จังหวัดสมุทรสาคร
วันพุธที่ 6 มีนาคม 2567 ดร.จอมขวัญ กลับบ้านเกาะ ผู้ช่วยรัฐมนตรี ประจํากระทรวงเกษตรและสหกรณ์ เป็นประธานเปิดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ปี 2567 ของจังหวัดสมุทรสาคร โดยมีนายประพันธ์ ถึกสกุล นายอําเภอเมืองสมุทรสาคร หัวหน้าส่วนราชการในสังกัดกระทรวงเกษตรและสหกรณ์จังหวัดสมุทรสาคร พาณิชย์จังหวัด ผู้บริหารองค์กรปกครองท้องถิ่น กํานัน ผู้ใหญ่บ้าน ผู้นําชุมชน และพี่น้องเกษตรกร เข้าร่วม ณ ศูนย์เครือข่าย ศพก. เกษตรทฤษฎีใหม่ตามหลักปรัชญาเศรษฐกิจพอเพียง หมู่ที่ 2 ตําบลกาหลง อําเภอเมืองสมุทรสาคร จังหวัดสมุทรสาคร
ดร.จอมขวัญ กล่าวว่ากระทรวงเกษตรและสหกรณ์ ตระหนักดีถึงความเปลี่ยนแปลงของสถานการณ์ด้านการผลิด และเข้าใจถึงความต้องการของเกษตรกร จึงได้สร้างกลไกการถ่ายทอดความรู้สู่เกษตรกรผ่านศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ซึ่งหน่วยงานภาคืที่เกี่ยวข้องทุกภาคส่วน จะต้องร่วมกันนําองค์ความรู้และเทคโนโลยีสมัยใหม่มาผสมผสานกับภูมิปัญญาท้องถิ่นของพี่น้องเกษตรกร ณ ศพก. ทั้ง 882 แห่ง ทั่วประเทศ ปรับปรุงกระบวนการเรียนรู้ให้สอดคล้องกับสินค้าหลักในพื้นที่ เหมาะสมกับศักยภาพของพื้นที่ ประยุกต์องค์ความรู้ต่าง ๆ ให้มีความเหมาะสมกับสภาพแวดล้อมของพื้นที่นั้นๆ อย่างแท้จริง เพื่อให้เกิดองค์ความรู้ที่เกษตรกรสามารถนําไปปฏิบัติได้จริง และหวังเป็นอย่างยิ่งว่า เกษตรกรจะสามารถนําองค์ความรู้ที่เหมาะสมในแต่ละพื้นที่ไปประยุกต์ใช้ในการทําการเกษตรของตนเอง ทําให้การผลิตในฤดูกาลใหม่นี้เป็นการผลิดที่มีประสิทธิภาพ สร้างผลตอบแทนให้กับเกษตรกรได้เป็นอย่างดี ที่สําคัญคือพี่น้องเกษตรกรจะได้นําหลักปรัชญาของเศรษฐกิจพอเพียง และการทําการเกษตรทฤษฎีใหม่มายึดถือปฏิบัติและขยายผล ซึ่งจะทําให้พี่น้องเกษตรกรมีความเข้มแข็ง และพึ่งพาตนเองได้ในระยะยาว
สําหรับการจัดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ปี 2567 มีการจัดฐานเรียนรู้ จํานวน 5 ฐาน ประกอบด้วย ฐานที่ 1 เรื่องการเรียนรู้การเพิ่มประสิทธิภาพด้านการปศุสัตว์ ฐานที่ 2 เรื่องฐานเรียนรู้เกษตรอัจฉริยะด้านระบบการให้น้ํา การใช้น้ําอย่างรู้คุณค่า ฐานที่ 3 เรื่องการจัดการศัตรูพืชโดยชีววิธี ฐานที่ 4 เรื่องเศรษฐกิจพอเพียง เกษตรผสมผสาน, ฐานที่ 5 เรื่องการจัดการดินและปุ๋ย วัตถุประสงค์เพื่อกระตุ้นให้เกษตรกรเริ่มต้นการผลิตในปีการเพาะปลูกใหม่ โดยใช้ความรู้เทคโนโลยีและภูมิปัญญาที่มีความเหมาะสมกับพื้นที่ ภายในงานมีการประชาสัมพันธ์ ให้คําปรึกษา แนะนําแก่เกษตรกร และประชาชนทั่วไปที่สนใจ เรื่อง กองทุนหมุนเวียนเพื่อการกู้ยืมแก่เกษตรกรและผู้ยากจน กองทุนสงเคราะห์เกษตรกร และศูนย์บริการเกษตรพิรุณราช กระทรวงเกษตรและสหกรณ์ แจกเมล็ดพันธุ์โหระพา กะเพรา ให้แก่เกษตรกรผู้มารับบริการดังกล่าว
รัฐบาลไทย-ข่าวทำเนียบรัฐบาล-​“เกณิกา“เผย ทส.มอบกรมทรัพยากรน้ำบาดาล ป้องกันการขาดแคลนน้ำช่วงหน้าแล้ง เน้น ดูแลระบบประปาบาดาลให้พร้อมใช้งาน แจ้งเกษตรกรที่สนใจ สามารถเข้าร่วมโครงการน้ำบาดาลเพื่อการเกษตรได้ฟรี !
วันพุธที่ 6 มีนาคม 2567
06/03/2567
​“เกณิกา“เผย ทส.มอบกรมทรัพยากรน้ําบาดาล ป้องกันการขาดแคลนน้ําช่วงหน้าแล้ง เน้น ดูแลระบบประปาบาดาลให้พร้อมใช้งาน แจ้งเกษตรกรที่สนใจ สามารถเข้าร่วมโครงการน้ําบาดาลเพื่อการเกษตรได้ฟรี !
​“เกณิกา“เผย ทส.มอบกรมทรัพยากรน้ําบาดาล ป้องกันการขาดแคลนน้ําช่วงหน้าแล้ง เน้น ดูแลระบบประปาบาดาลให้พร้อมใช้งาน แจ้งเกษตรกรที่สนใจ สามารถเข้าร่วมโครงการน้ําบาดาลเพื่อการเกษตรได้ฟรี !
วันที่ 6 มี.ค. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า รัฐบาลภายใต้การนําของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตระหนักถึงความสําคัญเรื่องการสร้าง และดูแลระบบสาธารณูปโภคให้เกิดสุขภาวะอนามัยที่ดี เพื่อให้ประชาชนมีน้ําสะอาดสําหรับอุปโภคบริโภค และได้มอบให้ทุกหน่วยงานเร่งดําเนินการป้องกันการขาดแคลนน้ําที่มีคุณภาพ ที่อาจเกิดผลกระทบกับประชาชนในทุกพื้นที่ เพราะแหล่งน้ําดิบถือเป็นปัจจัยสําคัญในการผลิตน้ําประปาหมู่บ้าน
โดย พล.ต.อ. พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม ได้กําชับให้ กรมทรัพยากรน้ําบาดาล ติดตามการใช้ประโยชน์และดูแลรักษาระบบประปาบาดาลและจุดบริการน้ําบาดาลทุกพื้นที่ให้พร้อมใช้งานอยู่เสมอ ทั้งนี้ กรมทรัพยากรน้ําบาดาล ยังได้จัดทําโครงการติดตามคุณภาพและการเปลี่ยนแปลงระดับน้ําบาดาล เพื่อศึกษาและติดตามการเปลี่ยนแปลงระดับน้ําบาดาลและคุณภาพน้ําบาดาลในหลายพื้นที่ ทั่วประเทศ สําหรับใช้เป็นฐานข้อมูลในการเฝ้าระวังผลกระทบต่อชั้นน้ําบาดาลด้วย
นอกจากนี้ ในช่วงฤดูแล้งหรือฝนทิ้งช่วง กรมทรัพยากรน้ําบาดาล ยังมีภารกิจที่สําคัญก็คือ การพัฒนาน้ําบาดาลเพื่อการเกษตร เพื่อจัดหาแหล่งน้ําบาดาลให้กลุ่มเกษตรกร มีน้ําใช้ทําการเกษตรอย่างเพียงพอ โดยพัฒนาแหล่งน้ําบาดาลตามหลักวิชาการให้เหมาะสมกับศักยภาพน้ําบาดาลในพื้นที่ เกิดความคุ้มค่าทางเศรษฐกิจ และการมีส่วนร่วมของชุมชน ซึ่งเกษตรกรผู้สนใจ สามารถเข้าร่วมโครงการน้ําบาดาลเพื่อการเกษตรของกรมทรัพยากรน้ําบาดาลได้ โดยการรวมกลุ่มกัน 8-15 ราย มีพื้นที่การเกษตรไม่น้อยกว่า 60-500 ไร่ และไปยื่นเรื่องผ่านองค์กรปกครองส่วนท้องถิ่น (อบต. หรือ เทศบาล) และส่งเรื่องไปที่สํานักทรัพยากรน้ําบาดาลเขต 1-12 ที่รับผิดชอบพื้นที่แต่ละจังหวัด จากนั้นเจ้าหน้าที่จะตรวจสอบคุณสมบัติ และเดินทางไปสํารวจพื้นที่ว่ามีศักยภาพเพียงพอที่จะเจาะบ่อน้ําบาดาล และจัดทําโครงการเพื่อขออนุมัติงบประมาณต่อไป ซึ่งโครงการนี้ไม่มีค่าใช้จ่ายใด ๆ
รัฐบาลไทย-ข่าวทำเนียบรัฐบาล-​๘ เมษายน ๒๕๖๗  วันคล้ายวันสถาปนากระทรวงกลาโหม ครบรอบ ๑๓๗ ปี (Teaser V.1)
วันพุธที่ 6 มีนาคม 2567
​๘ เมษายน ๒๕๖๗  วันคล้ายวันสถาปนากระทรวงกลาโหม ครบรอบ ๑๓๗ ปี (Teaser V.1)
“กลาโหมเทิดราชา รักษ์ราษฎร์ ชาติมั่นคง”
รัฐบาลไทย-ข่าวทำเนียบรัฐบาล-​“รองโฆษกฯ รัดเกล้า” เผย กรมสรรพากรขอให้มั่นใจ ส่งจดหมายยืนยันตัวตนเพื่อยื่นแบบเสียภาษีจริง ไม่มีการปลอมแปลงแต่อย่างใด
วันพุธที่ 6 มีนาคม 2567
06/03/2567
​“รองโฆษกฯ รัดเกล้า” เผย กรมสรรพากรขอให้มั่นใจ ส่งจดหมายยืนยันตัวตนเพื่อยื่นแบบเสียภาษีจริง ไม่มีการปลอมแปลงแต่อย่างใด
​“รองโฆษกฯ รัดเกล้า” เผย กรมสรรพากรขอให้มั่นใจ ส่งจดหมายยืนยันตัวตนเพื่อยื่นแบบเสียภาษีจริง ไม่มีการปลอมแปลงแต่อย่างใด
วันที่ 6 มีนาคม 2567 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ตามที่มีการแชร์คําเตือนบนโลกโซเชียลมีเดีย เตือนว่ามีมิจฉาชีพปลอมจดหมายของสรรพากร หลอกให้ประชาชนยืนยันตัวตน และทางศูนย์ชัวร์ก่อนแชร์ สํานักข่าวไทย อสมท. ได้ทําการตรวจสอบเบื้องต้นว่าเนื้อหาดังกล่าวเป็นเนื้อหาเดียวกับที่เผยแพร่บน เว็บไซต์ และ เพจเฟซบุ๊กของกรมสรรพากร จึงคาดการได้ว่าเป็นการประชาสัมพันธ์ช่องทางการยืนยันตัวตนเพื่อยื่นแบบเสียภาษีออนไลน์ของกรมสรรพากรจริง เนื่องจากไม่มีองค์ประกอบที่ถือเป็นความเสี่ยงจากการปลอมแปลงของมิจฉาชีพ เช่น Qr code หรือ Link แต่อย่างไร
ล่าสุด กรมสรรพากรวอนขอให้ประชาชนผู้มีเงินได้ที่มีหน้าที่ต้องเสียภาษีมั่นใจว่าเอกสารดังกล่าวเป็นการส่งจดหมายยืนยันตัวตนเพื่อยื่นแบบเสียภาษีอย่างเป็นทางการขององค์กรจริง และขอให้ดําเนินการจัดส่งข้อมูลตามที่เอกสารดังกล่าวร้องขอ ในภายหน้าหากมีข้อสงสัยใดๆ เกี่ยวกับกระบวนการทํางานจองกรมสรรพากร ประชาชนสามารถติดต่อเจ้าหน้าที่รับสายโทรศัพท์ของหน่วยงาน RD Call Center ได้ที่ 1161 ตลอด 24 ชั่วโมง
“ตามที่ฐานข้อมูลศูนย์ชัวร์ก่อนแชร์พบว่า ก่อนหน้านี้เคยมีจดหมายจริงจากหลายองค์กรถูกทําให้เข้าใจผิดว่าเป็นมิจฉาชีพ ทั้ง สํานักงานป้องกันและปราบปรามการฟอกเงิน (ปปง.) ไปรษณีย์ไทย ใบสั่งจราจร แบบสํารวจของศาลปกครอง และล่าสุดนี้คือ กรมสรรพากร ขอให้ประชาชนตรวจสอบความถูกต้องจากหน่วยงานต้นทางก่อนทุกครั้ง ไม่ว่าจะเป็นการค้นหาข้อมูลบนช่องทางสื่อสารอย่างเป็นทางการของหน่วยงาน หรือโทรศัพท์สอบถามที่หน่วยงาน ก่อนส่งต่อข้อมูล” รองโฆษกรัดเกล้าฯ กล่าว
รัฐบาลไทย-ข่าวทำเนียบรัฐบาล-กระทรวงการคลังขอขอบคุณประชาชนที่ให้การตอบรับพันธบัตรออมทรัพย์บนวอลเล็ต สบม. วงเงิน 10,000 ล้านบาท เป็นอย่างมาก
วันพุธที่ 6 มีนาคม 2567
06/03/2567
กระทรวงการคลังขอขอบคุณประชาชนที่ให้การตอบรับพันธบัตรออมทรัพย์บนวอลเล็ต สบม. วงเงิน 10,000 ล้านบาท เป็นอย่างมาก
กระทรวงการคลังขอขอบคุณประชาชนที่ให้การตอบรับพันธบัตรออมทรัพย์บนวอลเล็ต สบม. วงเงิน 10,000 ล้านบาท เป็นอย่างมาก พบกันอีกครั้ง 11-13 มีนาคม 2567 อีก 25,000 ล้านบาท ผ่าน 4 ธนาคารตัวแทนจําหน่าย
นายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง เปิดเผยว่า กระทรวงการคลังได้จําหน่ายพันธบัตรออมทรัพย์ บนวอลเล็ต สบม. ของกระทรวงการคลัง ในปีงบประมาณ พ.ศ. 2567 ครั้งที่ 1 วงเงิน 10,000 ล้านบาท เสร็จสิ้นเป็นที่เรียบร้อยแล้ว และได้รับการตอบรับที่ดีจากประชาชน โดยวอลเล็ต สบม. บนแอปพลิเคชันเป๋าตัง นับเป็นช่องทางการออมการลงทุนที่ประชาชนทุกท่านสามารถเข้าถึงได้จากทุกพื้นที่อย่างเท่าเทียมกันผ่านระบบดิจิทัล และสนับสนุนการขับเคลื่อนเศรษฐกิจดิจิทัลของประเทศผ่านตลาดตราสารหนี้ในประเทศ
กระทรวงการคลังจึงขอขอบคุณประชาชนทุกท่านที่ให้ความสนใจลงทุนในพันธบัตรออมทรัพย์ บนวอลเล็ต สบม. ในครั้งนี้ ทั้งนี้ กระทรวงการคลังจะจําหน่ายพันธบัตรออมทรัพย์อีกครั้ง วงเงิน 30,000 ล้านบาท ผ่านธนาคารตัวแทนจําหน่ายทั้ง 4 แห่ง ได้แก่ ธนาคารกรุงเทพฯ ธนาคารกรุงไทยฯ ธนาคารกสิกรไทยฯ และธนาคารไทยพาณิชย์ฯ โดยแบ่งเป็น 2 ช่วง ดังนี้
1) การจําหน่ายให้แก่ประชาชน จะเริ่มจองซื้อได้ตั้งแต่วันที่ 11 - 13 มีนาคม 2567 วงเงิน 25,000 ล้านบาท 2 รุ่นอายุ ได้แก่ รุ่นอายุ 5 ปี อัตราดอกเบี้ยคงที่ร้อยละ 3.00 ต่อปี และรุ่นอายุ 10 ปี อัตราดอกเบี้ยคงที่ร้อยละ 3.40 ต่อปี และไม่จํากัดวงเงินจองซื้อ โดยประชาชนสามารถมาจองซื้อได้ทุกวัน ตั้งแต่ 08.30 น. ของวันที่ 11 มีนาคม 2567 จนถึงเวลา 15.00 น. ของวันที่ 13 มีนาคม 2567 และ สบน. จะจัดสรรแบบ Small Lot First ในวันที่ 14 มีนาคม 2567 ซึ่งผู้จองซื้อทุกท่านจะได้รับจัดสรรพันธบัตรออมทรัพย์อย่างทั่วถึง โดยขอให้ทําการจองซื้อภายในช่วงเวลาดังกล่าว
2) การจําหน่ายให้แก่นิติบุคคลที่ไม่แสวงหากําไรที่กระทรวงการคลังกําหนด จะเริ่มซื้อได้ตั้งแต่วันที่ 18 – 19 มีนาคม 2567 วงเงิน 5,000 ล้านบาท รุ่นอายุ 10 ปี อัตราดอกเบี้ยคงที่ร้อยละ 3.00 ต่อปี และไม่จํากัดวงเงินซื้อ โดย สบน. จะจัดสรรแบบ First-come, First-served
ทั้งนี้ ผู้ที่สนใจลงทุนในพันธบัตรออมทรัพย์ของกระทรวงการคลัง ในปีงบประมาณ พ.ศ. 2567 ครั้งที่ 1 สามารถสอบถามเงื่อนไขและวิธีการจัดจําหน่ายได้ที่ธนาคารตัวแทนจําหน่ายทั้ง 4 แห่ง หรือติดตามข่าวสารได้ที่ Facebook สํานักงานบริหารหนี้สาธารณะ
สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307